Document ID: 31996L0018

Komisijas Direktīva 96/18/EK
(1996. gada 19. marts),
ar kuru groza dažādas Padomes direktīvas par sēklu un pavairojamā materiāla tirdzniecību
(Dokuments attiecas uz Eiropas Ekonomisko zonu)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 21. panta a) punktu,
ņemot vērā Padomes 1969. gada 30. jūnija Direktīvu 69/208/EEK par eļļas augu un šķiedraugu sēklu tirdzniecību [2], kurā jaunākie grozījumi izdarīti ar Austrijas, Somijas un Zviedrijas Iestāšanās aktu, un jo īpaši tās 20. panta a) punktu,
ņemot vērā Padomes 1970. gada 29. septembra Direktīvu 70/458/EEK par dārzeņu sēklu tirdzniecību [3], kurā jaunākie grozījumi izdarīti ar Austrijas, Somijas un Zviedrijas Iestāšanās aktu, un jo īpaši tās 40. panta a) punktu,
tā kā, ievērojot zinātnisko un tehnisko attīstību, Direktīvas 66/401/EEK, 69/208/EEK un 70/458/EEK būtu jāgroza tālāk tekstā norādīto iemeslu dēļ;
tā kā pašreizējās starptautiskās normas, īpaši Starptautiskās Sēklu pārbaudes asociācijas un Ekonomiskās sadarbības un attīstības organizācijas noteikumi attiecībā uz zināmu sugu sējmateriālu maksimālo svaru ir grozīti; tā kā šie grozījumi ir izrādījušies piemēroti tam, lai Kopiena tos pieņemtu;
tā kā tādēļ būtu attiecīgi jāgroza Kopienas noteikumi par šo sugu sējmateriālu maksimālo svaru;
tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un reproduktīvā materiāla komitejas atzinumu,
IR PIEŅĒMUSI ŠO DIREKTĪVU:
1. pants
Direktīvu 66/401/EEK groza šādi:
III pielikuma tabulas 2. slejā "20" aizstāj ar "25" attiecībā uz
- Lupinus albus
- Lupinus angustifolius
- Lupinus luteus
- Pisum sativum
- Vicia faba
un
- Vicia sativa.
2. pants
Direktīvu 69/208/EEK groza šādi:
III pielikuma tabulas 2. slejā "20" aizstāj ar "25" visur, kur tas parādās, un "10" aizstāj ar "25" attiecībā uz Carthamus tinctorius.
3. pants
Direktīvu 70/458/EEK groza šādi:
III pielikuma 1. punktu aizstāj ar šādu punktu:
"1. Maksimālais sējmateriāla svars ir šāds:
a)Phaseolus vulgaris, Pisum sativum un Vicia faba sēklas | 25 tonnas; |
b)sēklas, kuru izmērs nav mazāks par kviešu graudu, izņemot Phaseolus vulgaris, Pisum sativum un Vicia faba | 20 tonnas; |
c)sēklas, kuru izmērs ir mazāks par kviešu graudu | 10 tonnas. |
Maksimālo partijas svaru nepārsniedz vairāk kā par 5 %."
4. pants
1. Dalībvalstīs stājas spēkā normatīvie un administratīvie akti, kas vajadzīgi, lai ne vēlāk kā 1996. gada 1. jūlijā izpildītu šīs direktīvas prasības. Dalībvalstis par to tūlīt informē Komisiju.
Kad dalībvalstis pieņem minētos noteikumus, tajos ietver atsauci uz šo direktīvu, vai arī šādu atsauci pievieno to oficiālajai publikācijai. Šādas atsauces pievienošanas kārtību nosaka dalībvalstis.
2. Dalībvalstis dara Komisijai zināmus galvenos savu likumu noteikumus, ko tās pieņem jomā, uz ko attiecas šī direktīva.
5. pants
Šī direktīva stājas spēkā nākošajā dienā pēc tās publicēšanas Eiropas Kopienu Oficiālajā Vēstnesī.
6. pants
Šī direktīva ir adresēta dalībvalstīm.
Briselē, 1996. gada 19. martā

Labels: 7
3
6